《南天门》
清代·陶之典

巀嶪忽自平，心目一为旷。帝座殊未遥，踟蹰碧落上。

班荆待同游，且与云揖让。云起乍平门，林峦失背向。

飞断万松涛，自成千顷浪。仿佛见海蜃，楼阁幻奇状。

数日迟岳云，对此一元畅。

作者简介：（1622—1701后）明末清初湖南宁乡人，字五徽，号石溪，又号儋庵。顺治十八年拔贡生，为安亲王府教习。授内阁中书，不就。工诗文，兼精医术。有《冠松岩集》。